[Skara stadga 1335, 28/1 – DS 3106; SDHK 4113]

THusand Arum, þryhundrad Arum, ok Trætighi Arum, a Fæmta areno æptir wars herra Byrdh, Lödhordaghin firi Kyndilmessu dagh i Skarum þa wir Magnus Kononger, hertugh Erikz Son wara Erikz gatu ridhum, gawm wi ok stadhfæstum þæssa Articulos til lagha allum Wæsgötum, æptir þy sum witraste til næmpde þem samansætia medh ordhom. Fyrst, At min herra Konungin hawir giwitt ewærdhelikt Frælse sijna Radhgiwara, ok swa alla Riddara, husfrum, thera Barna, godz ok hjoon aff allum Aarlikum Konunglikum wtskulum ok alaghum, swa sum Fadhir æller husbonde hafdu mædan þe lifhu for thianista thera huusfrum oc döttrum sinum til the a giptirmal ganga, Swenbarnum tijl fulkomelse maghanda ara thera, sidan æptir þy sum Gvdh giwer sina nadher ok hwars thera þianist æær tijl. Annar, at Barnabarn skulu ærwa sum eghin Barn Fadhurs Lott ok Modhor, Brodhors barn sum Brodhir, Systur Barn sum Systir, sidhæn oskaddo allo þe arwe oc skipte af alder hawer warit. Thridhi, at hwilkin Möö a giptirmal ganger vtan Fadhurs ja haffwi forwerkat Fædherni oc Mödherni sino. Fiærdi at enghin maa oghormagha jord hans afhænda, þæn oghormaghi a talar innan næstu thry Aar, sidhan han tiil maghandha aara kombir. Fæmte, at diki oc dikis Rætter skulu uptakas ther sum thyr … wer [thyrwer]. Siætta, at garþa fylgin Jordinne hwat hana faar Kyrkia, herra, ællir. Siunde, at kuna gialle alla bruth siin sum madher, oc særlika þe a Lijf ganga, engin skal oc … ær æptir ættar studha wthgöra firi drap, utan han wili firi drapp fulzære bloduite, agher löska man fanghas af bonda sum af Konunge oc haldas vnde ræt. Attunde, At Lagman skal alla sækt vpbæra for alla atgiædhir Biorna oc Wargha, swa oc firi all Leghohjona bruth utan malsedhande ræt af honom. Niunde: At min herra Konungen; Gvdz heder, Jungfru Sancta Maria til roo oc nadhe, sinæ kæra Fadhurs Siæl, oc Fadhurs brodhors, hauer þæt til Ræt oc Lagh giwit, at alt Mankyn ælder qwinkön, sum i Wæsgözko ældir Wærinsko Laghsaghu födhes af krisnum Manne ældir Kono, maa aldrigh þræl ælder ambut wæra alder þetta namn bæra; Ty at swa sum Gvdh frælste oos, frælsa af hædne oc hædhjndom, sua haffwer oc han þem frælsat, oc fyr næmdir Konungir med hanum.